Tahir Kazımov (hüquqşünas)

Kazımov Tahir Lələkişi oğlu — 90-cı və 2000-ci illərdə "OMON hadisələri", "Oktyabr hadisləri" kimi tarixə düşmüş işlərdə istintaq qrupunun rəhbəri olub. Vaxtilə həbs olunmuş müxalifət nümayəndələrinin istintaqında aparıcı fiqur olub. Ədliyyə general-mayoru, Ali Məhkəmənin hakimi, III dərəcəli dövlət ədliyyə müşaviridir.

 Həyatı və təhsili 
Tahir Kazımov 1957-ci ildə Masallı rayonun Sığıncaq kəndində anadan olub. 1976–81-ci illərdə ADU-nin Hüquq fakültəsində təhsil alıb.

 Fəaliyyəti 
 1981–1986 — Gəncə şəhər, Kəpəz rayon prokurorluğunda müstəntiq, Gəncə şəhər prokurorluğunda baş müstəntiq.
 1986–1993 — Gəncə şəhər prokurorunun köməkçisi.
 1993–1994 — Bakı şəhər prokurorluğunda şöbə rəisinin müavini.
 1994–1995 — Azərbaycan Respublikası prokurorluğunda aparıcı prokuror.
 1995–1998 — Azərbaycan Respublikası prokurorluğunda idarə rəisinin müavini.
 1998–2000 — Səbail rayon prokuroru.
 2000–2005 — Azərbaycan Respublikası Prokurorluğunda Ağır Cinayətlərə dair İşlər üzrə İstintaq İdarəsinin rəisi.
 2005–2015 — Azərbaycan Respublikası Prokurorluğunun sərəncamında.
 2015–2017 — Azərbaycan Respublikası Ali Məhkəməsi Aparatının "Məhkəmə təcrübəsinin ümumiləşdirilməsi və məhkəmə statistikasının təhlili şöbəsi"nin müdiri
 2017-h/h — 2017-ci il 30 iyun tarixindən Azərbaycan Respublikası Ali Məhkəməsinin hakimi vəzifəsinə təyin olunub.


 Mükafatarı 
 Azərbaycan Respublikası Prezidentinin 25 dekabr 1995-ci il tarixli Fərmanı ilə "Azərbaycan Bayrağı"ordeni ilə təltif edilmişdir.
 Azərbaycan Respublikası Baş prokurorunun 30 sentyabr 2000-ci il tarixli əmri ilə "Prokurorluğun Fəxri işçisi" döş nişanı ilə təltif edilmişdir.


 Ailəsi 
Ailəlidir, 3 övladı var.

 İstinadlar 
Kateqoriya:Azərbaycan Respublikası Ali Məhkəməsinin hakimləri
Kateqoriya:Səbail rayonunun prokurorları
Kateqoriya:"Prokurorluğun fəxri işçisi" döş nişanı ilə təltif olunanlar